69. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ. Ε/9016 της 17 Σεπτ./3 Νοεμ. 1980 (ΦΕΚ Β΄ 1102) Περί εντάξεως των Ναυτικών Λυκείων στην τεχνική και Επαγγελματική Εκπαίδευση. Έχοντας υπόψη: 1.Το άρθρ. 31 παρ. 1 του Νόμ. 309/76 «περί οργανώσεως και διοικήσεως της Γενικής Εκπαιδεύσεως». 2.Το άρθρ. 1 παρ. 2 του Νόμ. 576/77 «περί οργανώσεως και διοικήσεως της Μέσης και Ανωτέρας Τ.Ε.Ε.». 3.Το άρθρ. 9 παρ. 5 του Νόμ. 1035/80 «περί του τρόπου εισαγωγής εις τα ΑΕΙ και Ανωτέρας Σχολάς και άλλων διατάξεων». 4.Την Η.2771/17.5.80 υπουργική απόφαση «περί αναθέσεως αρμοδιοτήτων στους Υπουργούς Εθνικής Παιδείας και Θρησκευμάτων», αποφασίζουμε: 1.Εντάσσουμε τα Ναυτικά Λύκεια της Γενικής Εκπαιδεύσεως Άνδρου, Κυκλάδων, Βροντάδου, Καρδαμύλων και Οινουσών Χίου, Γαλαξειδίου, Φωκίδος και Ιθάκης Κεφαλληνίας, στη Γενική Διεύθυνση Τεχνικής και Επαγγελματικής Εκπαιδεύσεως. Τα Λύκεια αυτά θα λειτουργούν ως Επαγγελματικά Λύκεια με τομέα Ναυτικής Κατευθύνσεως. Σελ. 580,522 Τεύχος 745-Σελ. 48 2.Οι πάσης φύσεως εξετάσεις περιόδου Σεπτεμβρίου 1980 θα διενεργηθούν όπως μέχρι σήμερα και με το προσωπικό που υπηρετεί στα Ναυτικά Λύκεια. 3.Το διδακτικό και διοικητικό προσωπικό που υπηρετεί στα ανωτέρω Λύκεια θα παραμείνει σ’ αυτά προσωρινά και μέχρις αποφοιτήσεως των μαθητών της Β΄ και Γ΄ τάξεως. 4.Ο υπάρχων εργαστηριακός εξοπλισμός, τα διδακτήρια και όλη η σχολική περιουσία που ανήκει στις εφορείες των Ναυτικών Λυκείων περιέρχονται στην Τεχνική και Επαγγελματική Εκπαίδευση. 5.Στα Ναυτικά Λύκεια και στην Α΄ τάξη μπορούν να εγγραφούν για το σχολικό έτος 1980-81 μαθητές που πέτυχαν είτε στο Γενικό, είτε στο Τεχνικοεπαγγελματικό Λύκειο. 6.Οι μαθητές που θα φοιτήσουν κατά το σχολικό έτος 1980-81 στη Β΄ και Γ΄ τάξη, μπορούν, εφόσον επιθυμούν να μεταγραφούν σε Λύκειο Γενικής Εκπαιδεύσεως. 7.Το πρόγραμμα διδασκαλίας των μαθητών της Β΄ και Γ΄ τάξεως θα είναι το ισχύον μέχρι σήμερα και μέχρις αποφοιτήσεώς τους από τα Ναυτικά Λύκεια. 8.Οι μαθητές της Α΄  τάξεως που θα εγγραφούν κατά το σχολικό έτος 1980-81 στα Ναυτικά Λύκεια (πλέον Επαγγελματικά Λύκεια) θα ακολουθήσουν το πρόγραμμα των Τεχνικών και Επαγγελματικών Λυκείων. 9.Τα παραπάνω δημόσια Ναυτικά Λύκεια τα οποία εντάσσονται στη Δημοσία Τ.Ε.Ε. υπάγονται διοικητικώς στους Γενικούς Επιθεωρητές Μέσης Τεχνικής και Επαγγελματικής Εκπ/σεως (ΓΕΜΤΕΕ) ως κάτωθι: α)Ναυτικά Λύκεια Βροντάδου, Καρδαμύλων και Οινουσών του Νομού Χίου στη ΣΤ΄ΓΕΜΤΕΕ Πειραιώς. β)Το Ναυτικό Λύκειο Άνδρου Κυκλάδων στην Ε΄ ΓΕΜΤΕΕ Πειραιώς. γ)Το Ναυτικό Λύκειο Γαλαξειδίου Φωκίδας στη Ζ΄ ΓΕΜΤΕΕ Λαμίας. δ)Το Ναυτικό Λύκειο Ιθάκης (Κεφαλληνίας) στην ΙΣΤ΄ΓΕΜΤΕΕ Πατρών. Τέλος το ιδιωτικό Ναυτικό Λύκειο Πειραιώς Π.Φυτιλά στην Ε΄ ΓΕΜΤΕΕ Πειραιώς. Δημόσιες Ναυτικές Σχολές 19.Η.α.69 71 